ડિપાર્ટમેન્ટના સૂત્રો પાસેથી મળતી માહિતી મુજબ સામાન્ય રીતે ઓનલાઇન અરજી કરનારને ત્રણ દિવસમાં રજિસ્ટ્રેશન નંબર જનરેટ કરી દેવાના હોય છે અને ત્યાર બાદ સાત દિવસમાં અધિકારીએ સ્પોટ વિઝિટ કરવાની હોય છે. આ વિઝિટ દરમિયાન પાર્ટીએ રજૂ કરેલા પુરાવામાં જો અધૂરી કે ખોટી વિગતો હોય તો આ ખૂટતી વિગતો અંગે રજિસ્ટ્રેશન નંબર લેનારને પુરાવો રજૂ કરવા માટે વધુ તક આપવામાં આવે છે, પરંતુ અમદાવાદ ડિવિઝન-૧માં એક યા બીજું કારણ આગળ ધરી ૨૫૦થી ૩૦૦ નવા રજિસ્ટ્રેશન નંબર રદ કરી દીધા છે.